Luettelo digimoneista M–O
N > Numemon

Numemon on Champion-tason digimon, joka muistuttaa vihreää limaklönttiä, jolla on kaksi silmää. Numemonit liikkuvat yleensä laumoissa. Numemon voi nuolaista vastustajaansa pitkällä kielellään ja hönkäistä pahanhajuisen röyhtäyksen vastustajaansa päin tai peittää vastustajansa omalla limallaan.
Digimon Adventuressa Valitut lapset kohtasivat Numemonit ensimmäisen kerran kun ne hyökkäsivät lasten kimppuun metallitunnelissa ja pommittivat lapsia vaaleanpunaisilla sontakikkareilla (mikä onkin Numemonin tunnetuin hyökkäys). Toisen kerran lauma Numemoneja hyökkäsivät lasten kimppuun heidän löytäessä alueen, joka oli täynnä juoma-automaatteja. Myöhemmin Numemonit puolustivat Mimiä ja Palmonia mustan rattaan vallassa olevalta Monzaemonilta. Numemoneja nähtiin myöhemmin työskentelemässä Kokatorimonin aluksella. Numemonit pakenivat Togemonin kukistettua Kokatorimonin. Numemoneja nähtiin myös asiakkaina Digitamamonin ravintolassa ja Nanimonin koulutusjoukoissa.
Jaksossa 49 Hikari vapautti lauman Numemoneja WaruMonzaemonin orjuudesta. Numemonit alkoivat pitää Hikaria kuningattarenaan. Numemonit yrittivät puolustaa lapsia taistelussa Mugendramonia vastaan, mutta Mugendramon tuhosi Numemonit Catastrophe-hyökkäyksellään. WarGreymonin tuhottua Mugendramonin Hikari teki yhdessä Takerun kanssa hautakummun Numemonien muistolle.
Sarjassa Digimon Zero Two Daisuke löysi Numemonin piileskelemästä automaatista ensimmäisenä päivänään Digimaailmassa. Myöhemmin Numemonit auttoivat lapsia digimaailman jälleenrakentamisessa digimonkeisarin kukistumisen jälkeen ja lauma Numemoneja jekuttivat Daisukea ja V-monia pukeutumalla Monzaemonia muistuttavaksi nalleksi. Numemoneja myös ilmestyi ihmisten maailmaan Yamaton konserttiin joulupäivänä. Digimon Tamersissa Gorillamon tuhosi Numemonin ja Vegiemonin Henryn pelissä. Digimon Frontierissa Numemoneja nähtiin Ennustajakylässä, Autumn Leaf Fairilla, Trailmonien kilpailussa ja Ranamonin ihailijakerhon jäseninä.
Digimon Data Squadissa Lalamon tuhosi Numemonin, joka pakeni viemäristä. Myöhemmin MetalPhantomonin aiheuttamassa painajaisessa Marcus taisteli yksin valtavaa Numemon-laumaa vastaan. Ennen sarjan tapahtumia Akihiro Kuratan joukot tuhosivat lukuisia Numemoneja ihmisten maailmassa Merukimonin mukaan. Digimon Fusionissa Numemon nähtiin Digimon Hunterien kokoontumistilaisuudessa. Numemon nähtiin myös kummitustalossa Digimon Landilla.
Elokuvassa Digimon Adventure: Last Evolution Kizuna Numemon nähtiin tuntemattoman valitun lapsen digimonkumppanina ja taisteli Ultimate-tason Eosmonia vastaan joka yritti viedä lasten tietoisuudet Mikä-Mikä-maahan. Toinen Numemon nähtiin toisen valitun lapsen digimonkumppanina, jonka tietoisuuden Eosmon oli onnistunut viemään.
Vuoden 2020 Digimon Adventure -sarjassa kuusi Numemonia nähtiin niiden digimonien joukossa, joiden kodit Millenniummon oli tuhonnut, sekä yrittämässä auttaa ElDradimonia pääsemään takaisin omaan kotiinsa.
Digimon Ghost Gamessä Numemon oli yksi digimoneista, joka oli tullut hulluksi Morphomonin hyökkäyksen seurauksena. Clockmon pysäytti Numemonin ajan, jotta tämä ei voi satuttaa ketään.
Digimon Next -mangassa Tsurugin mukaan Agumon olisi kehittynyt Numemoniksi, jos hän olisi kasvattanut hänet väärin. Myöhemmin kaksi Numemonia joutuivat Tankdramonin uhreiksi Middle Townissa. Myöhemmin Numemoneja nähtiin Light Cityn asukkaina ja kannustamassa lapsia lopputaistelussa NEOa vastaan. Digimon Xros Wars -mangassa useita Numemoneja liittyi Mikeyn joukkoihin.
Numemonista on myös X-Antibodymuoto Numemon X, joka on väriltään vaaleanpunainen. Numemonin vaihtoehtoisia muotoja ovat KyodaiNumemon ja Geremon. Numemon voi kehittyä GoldNumemoniksi ja pelissä Digimon World Re:Digitize Numemon voi kehittyä Monzaemoniksi.